CELEX: 62020CA0119
Language: mt
Date: 2021-10-06 00:00:00
Title: Kawża C-119/20: Sentenza tal-Qorti tal-Ġustizzja (Is-Sitt Awla) tas-6 ta’ Ottubru 2021 (talba għal deċiżjoni preliminari tal-Augstākā tiesa (Senāts) – il-Latvja) – Līga Šenfelde vs Lauku atbalsta dienests (Rinviju għal deċiżjoni preliminari – Politika Agrikola Komuni – Finanzjament mill-Fond Agrikolu Ewropew għall-Iżvilupp Rurali (FAEŻR) – Programm nazzjonali ta’ żvilupp rurali 2014-2020 – Regolament (UE) Nru 1305/2013 – Artikolu 19(1)(a) – Għajnuna sabiex jiġu stabbiliti negozji għall-bdiewa żgħażagħ – Għajnuna għall-iżvilupp ta’ azjendi agrikoli żgħar – Akkumulazzjoni ta’ għajnuna – Possibbiltà li l-akkumulazzjoni tiġi rrifjutata)

6.12.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 490/10
            
         
      Sentenza tal-Qorti tal-Ġustizzja (Is-Sitt Awla) tas-6 ta’ Ottubru 2021 (talba għal deċiżjoni preliminari tal-Augstākā tiesa (Senāts) – il-Latvja) – Līga Šenfelde vs Lauku atbalsta dienests
      (Kawża C-119/20) (1)
      
      (Rinviju għal deċiżjoni preliminari - Politika Agrikola Komuni - Finanzjament mill-Fond Agrikolu Ewropew għall-Iżvilupp Rurali (FAEŻR) - Programm nazzjonali ta’ żvilupp rurali 2014-2020 - Regolament (UE) Nru 1305/2013 - Artikolu 19(1)(a) - Għajnuna sabiex jiġu stabbiliti negozji għall-bdiewa żgħażagħ - Għajnuna għall-iżvilupp ta’ azjendi agrikoli żgħar - Akkumulazzjoni ta’ għajnuna - Possibbiltà li l-akkumulazzjoni tiġi rrifjutata)
      (2021/C 490/07)
      Lingwa tal-kawża: il-Latvjan
      
         Qorti tar-rinviju
      
      Augstākā tiesa (Senāts)
      
         Partijiet fil-kawża prinċipali
      
      
         Rikorrent: Līga Šenfelde
      
         Konvenut: Lauku atbalsta dienests
      
         Dispożittiv
      
      
                  1)
               
               
                  L-Artikolu 19(1) tar-Regolament (UE) Nru 1305/2013 tal-Parlament Ewropew u tal-Kunsill tas-17 ta’ Diċembru 2013 dwar appoġġ għall-iżvilupp rurali mill-Fond Agrikolu Ewropew għall-Iżvilupp Rurali (FAEŻR) u li jħassar ir-Regolament tal-Kunsill (KE) Nru 1698/2005 għandu jiġi interpretat fis-sens li ma jipprekludix li bidwi li jkun ibbenefika mill-għajnuna sabiex jiġu stabbiliti negozji għall-iżvilupp ta’ azjendi żgħar, prevista fil-punt (a)(iii) ta’ din id-dispożizzjoni, jista’ jakkumula din l-għajnuna mal-għajnuna sabiex jiġu stabbiliti negozji għall-bdiewa żgħażagħ, prevista fil-punt (a)(i) tal-istess dispożizzjoni, sakemm l-ammont massimu tal-għajnuna mogħtija, kif previst fil-paragrafu 6 ta’ dan l-artikolu, ikun osservat.
               
            
                  2)
               
               
                  L-Artikolu 19(1) tar-Regolament Nru 1305/2013 għandu jiġi interpretat fis-sens li ma jipprekludix leġiżlazzjoni nazzjonali li tipprovdi li l-għoti tal-għajnuna sabiex jiġu stabbiliti negozji għall-iżvilupp ta’ azjendi żgħar, prevista fil-punt (a)(iii) ta’ din id-dispożizzjoni, jeskludi l-ksib tal-għajnuna sabiex jiġu stabbiliti negozji għall-bdiewa żgħażagħ, prevista fil-punt (a)(i) tal-istess dispożizzjoni.
               
            
         (1)  ĠU C 201, 15.6.2020.